Postmarxizmus

Postmarxizmus je smer súčasnej filozofie založený na postulátoch Karla Marxa a marxististických prognózach. Filozoficky, postmarxizmus sa konfrontuje s esencializmom (napr. štát nie je nástrojom, ktorý je jednoznačne a samostatne v prospech danej triedy - kritiku ekonomického determizmu a esencializmu). Kým je neomarxizmus interdisciplinárne prepojený s ďalšími vedami (kulturológia, sociológia, politológia, ekonómia, psychoanalýza) a novou ľavicou, úlohou postmarxizmu je návrat marxizmu späť do filozofie, tzn. rozvíja diskusiu a hľadá nové alternatívy.ŽIŽEK, S. Nekonajte - myslite. Dostupné online. Postmarxizmus vychádzajúci z Ernesta Laclaua a Chantal Mouffe je odmietnutie determinácie ekonomikou v poslednej inštancii kľúčovou inováciou, ktorá sa v sociálnych vedách pretavuje do štúdia intersekcionality mocenských nerovností medzi triedami, pohlaviami, či etnicitou.Profant, T. Duménil Gérard – Lévy Dominique: Marxistická ekonomie kapitalismu. In Jetotak.sk. 2012. Dostupné online. 

Fundamentálnou otázkou postmarxistických a post-lacaniánskych teórií subjektu nie je „Kto som?“, ale „Čo odo mňa chce 'veľký Druhý'''?DAUBNER, P. Marxizmus v slepej uličke? In: Nové Slovo. 2013. Dostupné online.  Postmarxizmus nadväzuje na frankfurtskú školu a birminghamskú školu (tvoria ho aj jej predstavitelia), staršiu generáciu kritických marxistov ako György Lukács, Antonio Gramsci a Ernst Bloch a filozofie postštrukturalizmu Jean-Francois' Lyotarda, Jacques Lacana, Goran Therborn, Zygmunt Bauman, Michela Foucaulta, Jacques'a Derridu a neskorého Ludwiga Wittgensteina.Tormey, Townshend 2010: s. 11. Známe sú odkazy na psychoanalýzu (Jameson, Guattari, Deleuze) a  politológiu (Mouffe, Laclau).

K významným postmarxistickým filozofom patrí Slavoj Žižek, Michael Hauser,Hauser a Žižek: teoretikové post-marxistické filosofie. Dostupné online. Jürgen Habermas, Alain Badiou, Tariq Ali, Ernesto Laclaua, Chantal Mouffe, Ernesto Screpanti,"The Postmodern Crisis in Economics and the Revolution against Modernism", “Rethinking Marxism”, 2000 Göran Therborn,From Marxism to Post-Marxism. London: Verso, 2008, 208pp. Gregory MeyersonMeyerson, G. (2009). Post-Marxism as Compromise Formation. Retrieved from:  a ďalší.

Postmarxizmus vznikol koncom šesťdesiatych rokov 20. storočia pod vplyvom študentských protestov v roku 1968, koloniálnej vojny vo Vietname a úsvite maoizmu. Postmarxistická kritika masovej kultúry sa pod vplyvom postmodernej filozofie zamerala taktiež na semiotické významy, lingvistiku a diskurz (dielo Rolanda Barthesa Mytológie a  Jeana Baudrillarda Critique of the Political Economy of the Sign'' z roku 1972, ktoré kritizuje marxizmus pre ignorovanie symbolov). Hlavnou témou postmarximu je kritika kapitalizmu a neoliberalizmu.

 Referencie 

Kategória:Marxizmus
Kategória:Filozofické smery
Kategória:Eponymické termíny vo filozofii